**CVIKO 23.2.** (1)

Podnikanie upravuje obchodný zákonník. Je to sústavná činnosť, ktorú vykonáva podnikateľ samostatne vo vlastnom mene, na vlastnú zodpovednosť, za účelom dosiahnutia zisku.

Podnikateľom môže byť podľa obchodného registra:

* osoby zapísané do obch. registra
* osoba, ktorá podniká na základe živnostenského oprávnenia
* osoba, ktorá podniká na základe iného ako živnostenského oprávnenia podľa osobitného predpisu
* fyzické osoby (FO), ktoré vykonávajú poľnohospodársku výrobu a sú zapísané do evidencie podľa osobitného predpisu

Podľa občianskeho zákonníka rozlišujeme:

* fyzické osoby (FO)
* právnické osoby (PO)

Fyzické osoby – človek, nositelia práv a povinností. Schopnosť fyzickej osoby na práva a povinnosti vznikajú narodením a zanikajú smrťou. Fyzické osoby konajú v podniku buď osobne alebo prostredníctvom zástupcu, ktorého nazývame **prokurista**. Fyzická osoba na to aby mohla podnikať musí splniť všeobecné podmienky:

* plnoletosť (dosiahnutie 18. veku)
* bezúhonnosť
* spôsobilosť na právne úkony

Zaraďujeme sem živnostníkov, osoby so slobodným podnikaním a samostatne hospodáriacich roľníkov.

**Právnická osoba** je každý subjekt, ktorý má práva a povinnosti a nie je fyzickou osobou a vzniká zápisom do Obchodného registra. Koná buď prostredníctvom štatutárneho zástupcu – predstavenstvo – alebo za neho koná konateľ. Zaraďujeme sem obchodné spoločnosti, družstvá, štátne podniky a ostatné subjekty (nadácie, neziskové organizácie, politické strany).

**Podnik** – ekonomicky a právne samostatná jednotka založená za účelom podnikania.

**TREBA VEDIEŤ PODROBNE!!!**

# Živnosť

Upravuje živnostenský zákon.

Je to sústavná činnosť, ktorú vykonáva podnikateľ samostatne, vo vlastnom mene, na vlastnú zodpovednosť za účelom dosiahnutia zisku a za podmienok ustanovenými týmto zákonom.

Živnostenský zákon definuje aj to, čím živnosť nie je. Napr. lekár, lekárnici, veterinári, komerční právnici, advokáti, notári, tlmočníci.

Živnosti rozdeľujeme na dve veľké skupiny:

* ohlasovacie živnosti – smú sa prevádzkovať po ohlásení (remeselné, viazané a voľné živnosti)
* koncesované živnosti

**Podmienky prevádzkovania:**

Remeselné – spôsobilosť získaná vyučením v obore.

Viazané – spôsobilosť získaná inak. Napr. realitná činnosť, výučba v odbore cudzích jazykov, prevádzkovanie cestovnej kancelárie

Voľné – žiadne podmienky týkajúce sa odbornej spôsobilosti, stačí splniť všeobecné podmienky (18 rokov, bezúhonnosť, spôsobilosť na právne úkony).

Koncesované živnosti – smú sa prevádzkovať po získaní povolenia nazývaného koncesia. Odborná spôsobilosť je stanovená osobitnými predpismi. Napr. taxi služba, zmenárne, záložne, nákup/predaj/požičiavanie zbraní, prevádzkovanie cintorínov a pod.

**Chcem byť živnostník** – živnostenský úrad -> vyplniť tlačivo, kde treba: osobné údaje, obchodné meno resp. meno a priezvisko fyzickej osoby, predmet podnikania, miesto podnikania, miesto prevádzkarne, deň začatia živnosti (ak neskôr začíname ako v dni ohlásenia), doba ukončenia živnosti (ak ide o živnosť na dobu určitú), osobné údaje zodpovedného zástupcu (ak je určený).

Na splnenie troch všeobecných podmienok – doklad totožnosti (plnoletosť), výpis z registra trestov (bezúhonnosť), spôsobilosť na právne úkony resp. odborná spôsobilosť (výučný list, diplom, a pod.). Musíme zaplatiť – kolok. Po splnení podmienok nám ŽO vydá **živnostenský list**.

Musíme sa zaregistrovať na daňový úrad, ktorý nám priradí *daňové identifikačné číslo*, zahlásiť sa do sociálnej poisťovne, zdravotných poisťovní, založíme si bežný účet v banke, musíme si viesť účtovníctvo, dodržiavať zákony (živnostenský zákon, obchodný zákonník, občiansky zákonník, zákon prace, zákon o účtovníctve, zákon o dani z prijímov, atď).

# Obchodné spoločnosti

Zaraďujeme medzi právnické osoby. Dve skupiny:

* personálne
* kapitálové

Personálne – stačí osobná účasť. Kapitálové – okrem účasti treba aj vklad.

Personálne – verejná obchodná spoločnosť (VOS), komanditná spoločnosť (KS).

Kapitálové spoločnosti – spoločnosť s ručeným obmedzeným (s.r.o.), akciová spoločnosť (a.s.).

# Verejná obchodná spoločnosť

Čisto personálna spoločnosť, kde minimálne dve osoby podnikajú pod spoločným obchodným menom. Nie je ustanovený kapitálový vklad.

Vzniká zápisom do obchodného registra (OR). Návrh na zápis do OR predkladajú všetci spoločníci a prikladajú k nemu spoločenskú zmluvu (SZ).

Ručenie – všetci ručia rovnako, bezrozdielne, celým svojím majetkom (nepotrebujeme vklad, ale toto je nevýhoda- ručenie).

Zisk – delí sa rovným dielom, ak SZ neustanovuje inak.

Strata – znášajú všetci spoločníci rovným dielom.

Orgány – štatutárnym orgánom sú všetci spoločníci, ak SZ neučí len niektorých.