Cvičenie 2 – 8.3.2012

# Komanditná spoločnosť

Spoločnosť v ktorej jeden alebo viacerí spoločníci ručia za záväzky spoločnosti celým svojím majetkom – ***komplementári*** a do výšky svojho nesplateného vkladu zapísaného do OR – ***komanditisti***.

Minimálna výška každého komanditistu je 250€.

Spoločnosť vzniká zápisom do obchodného registra. Návrh na zápis predkladajú všetci spoločníci a prikladajú k nemu spoločenskú zmluvu.

## Delenie zisku

Ak spoločenská zmluva neustanovuje inak, medzi skupinou komplementárov a komanditistov rovným dielom, v rámci skupiny komplementárov rovným dielom, v rámci skupiny komanditistov podľa výšky splatených kapitálových vkladov.

## Orgány spoločnosti

Štatutárnym orgánom (ŠO) sú všetci komplementári. Komanditisti nie sú ŠO, ale majú kontrolnú úlohu.

# Spoločnosť s ručením obmedzeným (s.r.o.)

Kapitálová spoločnosť, ktorej základné imanie (ZI) tvoria vopred určené vklady spoločníkov.

Minimálna výška základného imania je 5000 €. Minimálny vklad každého spoločníka je 750 €.

Spoločnosť môže založiť jeden spoločník alebo maximálne 50 spoločníkov. Ak je to jeden spoločník, musí splatiť celé základné imanie a spisuje sa notársky zápis. Ak je to viac spoločníkov, uzatvára sa spoločenská zmluva, ktorá sa podpisuje pred notárom.

Spoločnosť vzniká zápisom do OR. Návrh na zápis podpisujú všetci konatelia a prikladajú k nemu spoločenskú zmluvu.

**Ručenie** – spoločnosť ručí za svoje záväzky do výšky svojho ZI. Spoločník ručí do výšky nesplateného vkladu zapísaného do OR.

SRO si povinne vytvára *rezervný fond*, zo zdaneného zisku odvedie čiastku do rezervného fondu, zvyšok si spoločníci rozdelia podľa pomerov ich vkladov (splatené kapitálové vklady).

**Orgány** – najvyšším orgánom je *valné zhromaždenie* – schvaľuje ročnú účtovnú závierku, rozdelenie zisku, stanovy a ich zmeny, rozhoduje o zmene ZI, o zmene SZ, konateľoch, členoch dozornej rady, vylúčení člena, zániku spoločnosti. *Konatelia* = štatutárny orgán. *Dozorná rada* = kontrolný orgán.

# Akciová spoločnosť

Akciová spoločnosť je kapitálová spoločnosť, ktorej základné imanie (ZI) je rozvrhnuté na akcie s určitou menovitou hodnotou. Minimálna výška ZI je 25 000 €. Vytvára sa dvojakým spôsobom – upísaním a splatením akcií v stanovenej lehote (koná sa ustanovujúce valné zhromaždenie) alebo splatením ZI zakladateľmi (robí sa notársky zápis).

O zvýšení resp. znížení základného imania na návrh predstavenstva rozhoduje valné zhromaždenie.

**Ručenie** – spoločnosť ručí za svoje záväzky celým svojím majetkom. Akcionár za záväzky spoločnosti neručí.

Akciovú spoločnosť môže založiť jeden zakladateľ, ale len PO (právnická osoba) – vtedy sa spisuje zakladateľská listina. Ak je to viacero zakladateľov, uzatvára sa zakladateľská zmluva.

Spoločnosť vzniká zápisom do OR, návrh na zápis predkladajú členovia predstavenstva a prikladajú k nemu zakladateľskú zmluvu a stanovy spoločnosti.

Povinne si vytvára rezervný fond, ktorý musí každoročne dopĺňať.

**Orgány** – najvyšším orgánom je valné zhromaždenie. Štatutárnym orgánom – predstavenstvo. Kontrolným orgánom – dozorná rada.

**Akcia** – cenný papier, s ktorým sú spojené práva akcionára ako spoločníka podieľať sa na riadení spoločnosti, zisku a likvidačnom zostatku po zániku spoločnosti. Akcia môže znieť na meno alebo doručiteľa. Tá, čo znie na meno je prevoditeľná, pričom prevod sa uskutočňuje rubopisom a odovzdaním akcie. Tá, čo je na doručiteľa, je neprevoditeľná, pretože je v zaknihovanej forme.

**Druhy akcií** – kmeňové, prioritné, zamestnanecké.

Kmeňové – sú s nimi spojené plné práva a povinnosti.

Prioritné – nemajú hlasovacie právu, ale ich držiteľ má právo na prednostné vyplatenie dividendy.

Zamestnanecké – sú prevoditeľné medzi zamestnancami.