Cvičenie 3

# Družstvo

Spoločenstvo neuzavretého počtu osôb založené za účelom podnikania alebo zabezpečenia sociálnych, hospodárskych či iných potrieb svojich členov.

Má minimálne 5 členov alebo 2 právnické osoby.

Základne imanie na nazýva **vlastné imanie** – súhrn členských vkladov (minimálna výška 1 250 €).

Družstvo si povinne zakladá **nedeliteľný fond**.

Ak nie je určené inak, zisk sa delí podľa výšky splatených kapitálových vkladov.

Družstvo za záväzky ručí celým svojím majetkom. Jednotliví členovia družstva za záväzky neručia.

Najvyšším orgánom je **členská schôdza**. Štatutárnym orgánom je **predstavenstvo**. Kontrolnú úlohu plní **kontrolná komisia**.

# Tiché spoločenstvo

Pôsobí na základe zmluvy o tichom spoločenstve, ktorú upravuje obchodný zákonník. Tichým spoločníkom môže byť fyzická i právnická osoba (zamestnanec, spoločník, rodinný spoločník). Touto zmluvou sa tichý spoločník zaväzuje poskytnúť podnikateľovi vklad a podnikateľ sa zaväzuje vyplatiť tichému spoločníkovi časť zisku ako podiel tichého spoločníka na výsledkoch podnikania (zisk alebo strata).

# Zmluva o združení

Vytvára sa z fyzických i právnických osôb za konkrétnym účelom a spravidla na určitý čas. Účastníci vkladajú do združenia peňažné i nepeňažné vklady. Tieto vklady a majetok sa stávajú spoluvlastníctvom účastníkov.

Voči tretím osobám vystupujú spoločne, nerozdielne. Nedelí sa zisk, ale príjmy a výdavky, a to rovným dielom, ak nie je v zmluve určené inak a každý sám si odvedie daň z príjmu.