Prednáška 4 – 6.3.2012

# 2. Rozbeh podniku

Založený podnik je nový, nemá skúsenosti, zručnosti, preto ohrozujú ho i tie najjednoduchšie problémy v oblasti výroby, marketingu, nákupe, predaji, finančnej oblasti.

Potreba skvalitňovať činnosti, procesy, systém manažmentu, prispôsobovať sa požiadavkám trhu a zmenám prostredia

//(Z hľadiska presadzovania sa na trhu je taktiež potrebné neustále sledovať potreby a požiadavky trhu, zmenu prostredia a hľadať účinné spôsoby ako na ne reagovať.)

# 3. Rozvoj podniku

Je fázou rastu a súťaže podniku.

Rast podniku možno dosiahnuť:

1. **Interným rastom** – účinnejším využívaním existujúcich zdrojov podniku (ľudí, majetku, finančných zdrojov)

- ďalším investovaním vytvoreného zisku do rozvoja podniku.

1. **Externým rastom** – cestou úverov, fúzií, zakladaním spoločných podnikov, akvizícií

Výsledkom sú konkurenčné výhody a zaujaté pozície.

# 4. Zrelosť podniku

Dosahovanie najlepšieho postavenia na trhu, výsledkov. Je fázou výkonnosti a úspešnosti.

V dôsledku pôsobenia konkurencie dĺžku tejto fázy nemožno vopred zaručiť (nezaspať na vavrínoch).

Sledovať trendy v prostredí a prispôsobovať sa zmenám, manažment svojimi rozhodnutiami môže podporiť relatívne dlhšiu fázu zrelosti //a úspešnosti podniku.

# 5. Stagnácia

Je fázou uspokojenia sa s úspechmi, preto aj prevládajúcich stereotypov a zotrvačnosti v myslení a konaní.

Fáza stagnácie:

* signalizuje vyčerpávanie vnútorných síl a schopností, čo vedie od konkurenčných ambícií k obranným postojom
* jej zvládnutie vyžaduje oživenie a reštrukturalizáciu podniku, jej podcenenie môže znamenať nástup krízy.

# 6. Kríza

Ak nezareagujeme na varovné signály stagnácie:

* rýchlo nastupuje fáza vážnych problémov a znižovanie výkonnosti
* vzniknuté krízové stavy možno riešiť ale nie dlho.

Príčiny krízy podniku prichádzajú z:

* **externého prostredia** – vplyvy ekonomické, sociálne, rastúca konkurencia a pod.
* **interného prostredia** – kvalita výrobkov, manažment podniku, technológie a pod.

# Riešenie krízy

1. **Konsolidácia**
   * v situácii platobnej neschopnosti podniku; snahou je odhaľovať vnútorné rezervy, ktoré ju spôsobujú, spravidla pri zachovaní doterajšieho predmetu podnikania
   * vypracováva sa konsolidačný program, konsolidácia je za chodu podniku a býva preto náročná.
2. **Sanácia**
   * hľadajú sa možnosti ako prekonať dlhodobo zhoršujúcu sa pozíciu na trhu, pokles tržieb, zisku, ktoré vedú k platobnej neschopnosti
   * vypracováva sa projekt ozdravenia zahrňujúci stratégiu ozdravenia a opatrenia ako menovité a adresné úlohy a ich kontrola, ozdravenia podniku býva dlhodobý proces.
3. **Reštrukturalizácia**
   * zámerom je odstrániť neefektívne produkty a činnosti, ktoré vedú k stratovosti a platobnej neschopnosti podniku
   * vypracováva sa projekt reštrukturalizácie, ktorý zahrňuje rozhodnutia o novej štruktúre aktivít a produktov a tým aj o novej organizačnej štruktúre reštrukturalizovaného podniku.
4. **Predĺženie**
   * osobitný spôsob riešenia zlej hospodárskej situácie a odvrátenia zániku podniku
   * podnik na ochranu pred veriteľmi potrebuje získať záruky od štátu, že v rámci zákonnej lehoty (predĺženia) môže riešiť zlú hospodársku situáciu bez toho, aby veritelia uvalili na podnik konkurz.

# 7. Zánik podniku

* ak kríza naruší rovnováhu podniku tak, že k jej riešeniu neprispeje žiaden z predchádzajúcich spôsobov, podnik sa dostáva do úpadku
* úpadok podniku je situácia, kedy dlhy podniku prevýšili aktuálnu hodnotu majetku.

# Spôsoby riešenia úpadku

1. **Transformácia podniku**

* podnik sa mení z doterajšej právnej formy na inú
* alebo sa rozčleňuje na viacero podniku, ktoré sa stávajú jeho právnymi nástupcami
* predstavuje len formálny zánik podniku

1. **Fúzia**
   * splynutie s iným podnikom alebo podnikmi
   * dochádza k majetkovému spojeniu podnikov s cieľom vytvoriť silnejší podnik, s lepším postavením na trhu a lepšou finančno-ekonomickou pozíciou
   * predstavuje len formálny zánik podniku
2. **Konkurz** (na základe Zákona č. 353/2005 Z.z. o konkurze a reštrukturalizácii)
   * úlohou je speňažiť majetok dlžníka a použiť ho na uspokojenie nárokov veriteľov pri dodržaní zákonom stanoveného poradia
   * pod dohľadom správcu konkurznej podstaty a veriteľov
3. **Likvidácia[[1]](#footnote-1)**
   * materiálne i právne ukončenie podnikateľskej činnosti
   * zámerom je speňaženie majetku podniku na úhradu dlhov podniku a zvyšok sa rozdelí medzi vlastníkov, dochádza tak k likvidácii imania
   * v súlade s Obchodným zákonníkov, pod dohľadom likvidátora.

# Majetok podniku

Majetkom podniku rozumieme hmotné a nehmotné zložky podnikania, ako stroje, budovy, materiály, peniaze a ďalšie zložky slúžiace k podnikaniu.

Majetok z hľadiska funkcia v podnikovom procese:

* Dlhodobý (neobežný) majetok
* Krátkodobý (obežný) majetok

# Dlhodobý majetok podniku

V podnikovom procese svoju formu nemení a podnik ho môže používať **dlhšie ako jeden rok**:

1. Dlhodobý hmotný majetok
2. Dlhodobý nehmotný majetok
3. Dlhodobý finančný majetok

# A. Dlhodobý hmotný majetok

* budovy, stavby, pozemky, pestovateľské celky bez ohľadu na ich obstarávaciu cenu
* samostatné hnuteľné veci a ich súbory, ktorých cena je vyššia ako 1700 € a prevádzkovo-technické funkcie dlhšie ako 1 rok

# B. Dlhodobý nehmotný majetok

* práva priemyselného vlastníctva, autorské práva, licencie, patenty, softvér, projekty, výrobné a technologické postupy, marketingové štúdie a všetky výdavky so založením podniku
* jeho cena je vyššia ako 2400 Eur a doba používania dlhšia ako 1 rok

# C. Dlhodobý finančný majetok

* cenné papiere a vklady v iných podnikoch s dobou držania na jeden rok
* pôžičky poskytnuté iným subjektom s dobou držania nad jeden rok
* umelecké diela a zbierky, drahé kovy a nehnuteľnosti za účelom dlhodobého uloženia finančných prostriedkov a obchodovania

# Oceňovanie majetku

* obstarávacia cena – za ktorú sa majetok obstaral, pri dlhodobom hmotnom majetku sa zahŕňajú aj náklady vynaložené na uvedenie majetku do prevádzky
* vlastné náklady – náklady na výroby ak majetok podnik získal vlastnou činnosťou
* reprodukčná cena – cena, za ktoré by bolo možné príslušný majetok nakúpiť v momente oceňovania
* menovitá hodnota – uvedená na peňažných prostriedkoch, ceninách alebo pohľadávkach v okamihu ich vzniku

# Obstaranie dlhodobého majetku

* Obstaranie dlhodobého majetku je formou peňažných výdavkoch, ktoré nazývame investíciami
* Obstarávanie môže byť:
  + Kúpou (strojov, zariadení)
  + Výstavbou (budov)
  + Vlastnou činnosťou a získavaním práv na výsledky
  + Prenajatím (leasingom)
  + Darovaním
  + Vložením do podnikania

# Leasing (lízing)

* Z vecného hľadiska predstavuje prenájom tovaru dlhodobej spotreby zákazníkom, ktorí ho používajú za leasingovú platbu podľa zmluvných podmienok
* Je vzťah medzi nájomcom a prenajímateľom (leasingovou organizáciou)
* Podľa dĺžky obdobia prenájmu:
  + A. Operatívny leasing
  + B. Finančný leasing

# Operatívny leasing

* Predmetom leasingu sú štandardné tovary ako osobné auto, počítač, na kratší čas ako je životnosť prenajímaného majetku
* Po uplynutí doby prenájmu predmet neprechádza do vlastníctva nájomcu (je vo vlastníctve prenajímateľa)
* Všetky riziká vyplývajúce z vlastníctva znáša prenajímateľ
* Zmluvné strany môžu odstúpiť od zmluvy spravidla bez finančných sankcií

# Finančný leasing

* Doba prenájmu zahŕňa celú alebo podstatnú časť životnosti prenajímaného majetku a spravidla končí prevodom do vlastníctva nájomcu
* Riziká sa prenášajú na nájomcu
* Leasingovú zmluvu nemožno jednostranne zrušiť bez sankcií

# Leasingová platba zahrňuje

* Splátku obstarávajúcej ceny predmetu leasingu
* Leasingovú maržu, ktorá zahrňuje
  + náklady leasingovej spoločnosti
  + úrok (zisk leasingovej spoločnosti)
  + rizikovú prirážku (riziko, ak sa nepodarí už čiastočne opotrebovaný majetok znovu prenajať)

# Funkcia dlhodobého majetku

* Pôsobí v podnikovom procese dlhodobo, nespotrebováva sa naraz, postupne sa opotrebováva
* Svoju hodnotu postupne prenáša do hodnoty vyrábaných produktov
* Výšku opotrebovania vyjadrujú odpisy
* Odpisuje sa dlhodobý hmotný majetok (s výnimkou pozemkov) a nehmotný majetok, neodpisuje sa dlhodobý finančný majetok

# Odpisy

* Sú peňažným vyjadrením finančného a morálneho opotrebovania dlhodobého majetku
* Sú vyjadrením hodnoty majetku, ktorá sa prenáša do nákladov produktov
* Cez kalkuláciu vstupujú do ceny a podnik ich cez tržby z predaja získava ako interný zdroj financovania majetku

# Predmet odpisovania

* Dlhodobý nehmotný majetok (vstupná cena > 2400 Eur, doba použiteľnosti > ako 1 rok)
* Dlhodobý hmotný majetok (vstupná cena > 1700 Eur, doba použiteľnosti > ako 1 rok)
* Odpisuje sa najviac do výšky vstupnej predmetu odpisovania

# Výška odpisov závisí od

* Vstupnej ceny majetku
* Doby životnosti majetku
* Metódy odpisovania
  + Lineárne
  + Degresívne
  + Progresívne

# Metódy odpisovania

* Lineárna – počas doby životnosti sa odpisuje zo vstupnej ceny vždy rovnaká čiastka
* Degresívna – výška odpisov sa počas životnosti majetku postupne znižuje, rýchlejšia tvorba zdrojov
* Progresívna – výška odpisov sa postupne zvyšuje, vo svete sa používa len zriedkavo

# Odpisové metódy u nás

* Rovnomerné a degresívne (zrýchlené) odpisovanie
* Dlhodobý hmotný a nehmotný majetok je rozdelený do odpisových skupín (zákon č. 595/2003 Z.z. - o dani z príjmu)

**Odpisová skupina Doba odpisovania**

1. 4 roky
2. 6 rokov
3. 12 rokov
4. 20 rokov

# Rovnomerné odpisovanie

Ročný odpis sa určí ako podiel vstupnej ceny hmotného majetku a doby odpisovania pre príslušnú odpisovú skupinu:

**Odpisová skupina Doba odpisovania**

1. ¼
2. 1/6
3. 1/12
4. 1/20

# Degresívne odpisovanie

Pri degresívnom (zrýchlenom) odpisovaní sa odpisovým skupinám priraďujú tieto koeficienty pre zrýchlené odpisovanie:

**Odpisová skupina V prvom roku V ďalších rokoch**

1 4 5

2 6 7

3 12 13

4 20 21

# Výpočet degresívnych odpisov

V prvom roku = Vstupná cena/koeficient pre zrýchlené odpisovanie v prvom roku

V ďalších rokoch

Kde:

o - ročné odpisy

Vc – vstupná cena

Op – oprávky (doteraz uskutočnené odpisy)

k – koeficient odpisovania v ďalších rokoch

r – počet rokov za ktoré sa majetok už odpisoval

# Príklad na odpisy majetku

Podnik kúpil stroj v cene 155 000 eur. Stanovte priebeh odpisovania

* + 1. Lineárnou metódou
    2. Degresívnou metódou (zrýchleným spôsobom odpisovania)

# Výpočet lineárnych odpisov

Lineárna (rovnomerná) metóda odpisovania (majetok v 1. Odpisovej skupiny)

1. Rok = 155 000 . 0.25 = 38 750 Eur
2. Rok = 155 000 . 0.25 = 38 750 Eur
3. Rok = 155 000 . 0.25 = 38 750 Eur
4. Rok = 155 000 . 0.25 = 38 750 Eur

155 000 Eur

# Výpočet zrýchlených odpisov

Degresívna metóda odpisovania

1. Rok Eur
2. Rok Eur
3. Rok Eur
4. Rok Eur

# Tri druhy odpisov v podniku

V podniku sa využívajú tri druhy odpisov:

1. Daňové odpisy
   * Využívajú sa pri výpočte dane z príjmu
   * Predstavujú nákladový limit, ktorý znižuje základ dane, podľa zákona o dani z príjmov
   * Počítajú sa zo vstupnej ceny dlhodobého majetku
2. Účtovné odpisy
   * Pre účely výpočtu výsledku hospodárenia
   * Úlohou je vyjadriť skutočné opotrebenie majetku, nemôžu ovplyvniť základ dane a preto o rozdiel medzi účtovnými a daňovými odpismi je potrebné upraviť daňový základ
   * Podľa zákona o účtovníctve

1. Na prezentácii bol tento bod uvedený ako „E“, bod D za záhadných okolností nebol odprezentovaný. [↑](#footnote-ref-1)