**­­­PaM – 2. prednáška – 21.2.2012**

# I. Podstata podnikania

Podnikanie ako špecifický druh činnosti zameranej na využívanie príležitostí s cieľom dosiahnuť úspech, jej uskutočňovanie je vymedzené a usmerňované legislatívnymi ekonomickými a ďalšími pravidlami.

Podnikanie ako hybná sila rozvoja ekonomiky.

# Vymedzenie podnikania

Podnikaním sa rozumie „sústavná činnosť vykonávaná samostatne podnikateľom vo vlastnom mene a na vlastnú zodpovednosť za účelom dosiahnutia zisku“ (§ 2, ods. 1 Obchodného zákonníka č. 513/1991 Zb.).

Úspech = zisk, ako úspech z podnikania. Predstavuje rozdiel medzi tým, čo som získal z podnikateľskej činnosti a nákladmi.

*Z = Výnosy – Náklady*

**Základné atribúty podnikania:**

* sústavná činnosť
* vykonávaná vo vlastnom mene a na vlastnú zodpovednosť
* za účelom dosahovania zisku.

Zisk – len zo zisku môžem zabezpečiť **rozvoj** a môžem vyplácať **dividendy** pre vlastníkov.

# Legislatívne pravidlá podnikania

Základný dokument – Ústava SR – zaručuje súkromné vlastníctvo.

Základnými zákonmi usmerňujúcimi podnikanie sú:

Obchodný zákonník (zákon č. 513/1991 Z.z..) a Živnostenský zákon (zákon č. 455/1991 Z.z.)

Pravidlá pre podnikanie dotvárajú ďalšie zákony napr.:

Zákonník prace (zákon č. 443/2003 Z.z.)

Zákon o dani z prímov (zákon č. 595/2003 Z.z.)

Zákon o účtovníctve (zákon č. 431/2002 Z.z.)

# Nositeľom podnikania je podnikateľ

Podnikateľom je (§2, ods. 2 Obchodného zákonníka):

1. osoba, ktorá podniká na základe živnostenského oprávnenia (živnostník ako fyzická osoba)
2. osoba zapísaná v obchodnom registri
3. osoba, ktorá podniká na základe iného než živnostenského oprávnenia podľa osobitných predpisov
4. fyzická osoba, ktorá vykonáva poľnohospodársku výrobu a je zapísaná do evidencie podľa osobitné predpisu.

# Motívy podnikania

1. Zisk ako finančný efekt z podnikania  
   bežný zisk ako krátkodobý efekt z podnikania
2. Rast hodnoty firmy  
   dlhodobé zhodnocovanie investovaného kapitálu
3. Profesionálne, sebarealizačné a emocionálne motívy   
   záujem byť „podnikateľom“, realizovať schopnosti a myšlienky
4. Sociálne motívy podnikania  
   riešenie zamestnania, resp. nezamestnanosti (rodinné podnikanie)
5. Externé podnety k rozvoju podnikania  
   podpora podnikania – finančná, poradenstvo, ...

# Základ podnikateľského myslenia

* podnikateľská činnosť má byť zameraná na uspokojovanie potrieb zákazníkov a tak na dosahovanie podnikových cieľov
* podnik si musí okrem zákazníkov všímať aj konkurenciu, aby si vytvoril výhody voči konkurencii a tak získal zákazníka pre svoje produkty.

**Produkt** – konkrétny výrobok alebo konkrétna služba

Hodnota

Súťaž

Hodnota

Podnikateľský trojuholník – 3C

(konkurencia a súťaž ako hybná sila pre rozvoj)

# Vymedzenie podniku

Pre subjekt vykonávajúci podnikateľskú činnosť sa používa v teórii i praxi pojem podnik. Ekonomická teória chápe podstatu podniku ako kombináciu výrobných faktorov so zámerom dosiahnuť vytýčené ciele (E. Gutenberg).

# Podnik podľa Obchodného zákonníka

Podľa Obchodného zákonníka §5 ods. 1 sa podnikom „rozumie súbor hmotných a osobných, ako aj nehmotných zložiek podnikania. K podniku patria veci, právo a iné majetkové hodnoty, ktoré patria podnikateľovi a slúžia na prevádzkovanie podniku alebo vzhľadom na svoju povahu majú tomuto účelu slúžiť.“

# Princípy činnosti podniku

Medzi základné princípy na ktorých je založená činnosť podniku podľa Gutenberga patria:

* všeobecné princípy
* špecifické princípy

# Všeobecné princípy

Všeobecné princípy činnosti podniku (sú nezávislé od hospodárskeho systému):

1. Princíp kombinácie výrobných faktorov – ciele ako kritérium pri rozhodovaní o výrobných faktorov

2. Princíp hospodárnosti – dosahovanie cieľov pri najlepšom využití vstupov.

3. Princíp finančnej rovnováhy – zabezpečiť rovnováhu medzi potrebami a zdrojmi, platobnú schopnosť.

# Špecifické princípy

Špecifické princípy činnosti podniku v trhovom hospodárstve (závislé od hospodárskeho systému):

1. Princíp súkromného vlastníctva – nedotknuteľnosť vlastníctva vloženého kapitálu.

2. Princíp autonómie – sloboda a samostatnosť v podnikaní

3. Princíp ziskovosti – hlavným motívom podnikania je zisk.

# Podnik ako cieľovo orientovaný systém

Podnik je systém, ktorého správanie je orientované na dosahovanie vytýčených cieľov.

Ciele vyjadrujú budúce stavy, ktoré podnik chce dosiahnuť. Ciele podniku sú ovplyvňované celým radom subjektov a ich očakávaniami:

* subjektov vo vnútri podniku (interného prostredia)
* ďalších subjektov, ktoré sú v interakcii s podnikom (externého prostredia)

# Subjekty interného prostredia

Medzi subjekty interného prostredia podniku patria:

* **vlastníci** – sledujú rast hodnoty investovaného kapitálu (rast trhovej ceny), maximalizáciu zisku na rozdelenie (dividendy)
* **manažéri a zamestnanci** – očakávajú rast miezd a platov, istoty, zlepšovanie pracovného prostredia

# Subjekty externého prostredia

* **Štát, miestna samospráva** – očakávajú podporu rozvoja regiónu, tvorbu pracovných miest, dodrži
* avanie zákonov, platenie daní, poplatkov.
* **Dodávatelia, odberatelia** – od podniku očakávajú plnenie dodacích a platobných podmienok, zodpovedajúcu cenu, kvalitu, servis.
* **Investori, banky** – očakávajú zhodnotenie vkladov do podniku, splácanie poskytnutých úverov, dodržiavanie zmluvných podmienok.

# Vlastníci a ciele podniku

Rozhodujúcim subjektov ovplyvňujúcim správanie podniku sú vlastníci:

* ktorí prinášajú a realizujú podnikateľskú myšlienku a majú záujem dosahovať z podnikania výnosy, z ktorých sa vyplatia mzdy, uhradia úroky, platby za dodávky, dane, poplatky a pod. a naplnia tak očakávania ostatných subjektov zainteresovaných na podnikaní daného podniku
* zo zisku sa vyplatí zúročovanie vkladu pre vlastníkov

# Primárny cieľ podniku

Primárnym cieľom v podniku je maximalizácia hodnoty pre vlastníka.

Ukazovateľom, ktorý najlepšie vystihuje maximalizáciu hodnoty pre vlastníkov je MVA (Market Value Added) – trhová pridaná hodnota.

# MVA – trhová pridaná hodnota

MVA (Market Value Added) – trhová pridaná hodnota predstavuje rozdiel medzi čiastkou, ktorú by vlastníci získali predajom svojich akcií a tým, čo do podniku vložili, čiže znamená prírastok trhovej hodnoty.

Cieľom v podniku je maximalizácia MVA.

# II. Typológia podnikov

Podniky možno charakterizovať z viacerých hľadísk:

1. Podniky z hľadiska právnej formy
2. Podniky z hľadiska vlastníctva
3. Podniky z hľadiska orientácie na zisk
4. Podniky z hľadiska veľkosti

# Podniky z hľadiska právnych foriem

**1. Podnik jednotlivca**

- živnosť, samostatne hospodáriaci roľník, slobodné povolanie

**2. Obchodné spoločnosti**

- personálne, kapitálové

**3. Osobitné formy podnikov**

- družstvo, štátny podnik, podnik zahraničnej osoby

# 1. Podnik jednotlivca – živnosť

Živnosť je (Živnostenský zákon č. 445/1991 Zb., § 2):

* sústavná činnosť prevádzkovaná samostatne,
* vo vlastnom mene a na vlastnú zodpovednosť,
* za účelom dosiahnutia zisku,
* za podmienok Živnostenského zákona
  + všeobecné podmienky (dosiahnutie veku 18 rokov, spôsobilosť na právne úkony, bezúhonnosť)
  + osobitné podmienky (odborná a iná spôsobilosť)
  + pri nesplnení podmienok ustanoviť zodpovedného zástupcu

# Živnosť

Podnikateľ podniká ako jednotlivec so svojimi vedomosťami a schopnosťami, svojim kapitílom, pri zakladaní nie je povinnosť zložiť základné imanie, za záväzky ručí celým svojím majetkom.

K vlož. do pôd. => základné imanie

vytváram zisk -> vlastné imanie (zdroj financovania podniku)

# Druhy živností

* **remeselné** – podmienkou je spôsobilosť získaná vyučením v odbore
* **viazané** – podmienkou je spôsobilosť získaná inak
* **voľné** – ak nie je stanovená podmienka získania spôsobilosti

# Prevádzkovanie živnosti

* na základe osvedčenia o živnostenskom oprávnení
* právnym rámcom podnikania je Živnostenský zákon
* pri zakladaní nie je povinnosť zložiť základné imanie
* kapitálové možnosti závisia od zdrojov podnikania
* podnikateľ môže použiť aj vklad tichého spoločníka
* podnikateľ ručí za záväzky všetkých svojím majetkom

# Riadenie živnosti

* nie je povinnosť vytvárať štatutárne ani kontrolné orgány
* osoba vlastníka je spojená s riadením živnosti
* jednoduchá organizačná štruktúra

# Zisk z podnikania v živnosti

Zisk po zdanení zostáva k dispozícii podnikateľovi na:

* rozvoj podniku
* splátky úveru
* výplatu podielu tichému spoločníkovi
* osobnú spotrebu

# Výhody živnosti

* flexibilná forma podnikania
* menšia kapitálová náročnosť pre založenie
* možnosť sebarealizácie, nezávislosť v rozhodovaní
* zisk po zdanení k dispozícii živnostníkovi

# Nevýhody živnosti

* neobmedzené ručenie
* obmedzenosť kapitálových zdrojov
* vyššie riziko riadenia (v osobe podnikateľa býva spravidla spojená úloha vlastníka a manažéra)

# 2. Obchodné spoločnosti

## Personálne spoločnosti

Sú spoločenstvom partnerov s rôznymi vedomosťami a skúsenosťami, ktorí na rozdiel od zamestnancov sú priamo zainteresovaní na podnikaní.

Rozlišujeme dva typy:

A. Verejná obchodná spoločnosť

B. Komanditná spoločnosť

## Kapitálové spoločnosti

Sú spoločenstvom partnerov spojených spoločným vkladom kapitálu a jeho zhodnocovaním sú zainteresovaní na podnikaní.

Rozlišujeme:

C. Spoločnosť s ručením obmedzeným

D. Akciová spoločnosť

# A. Verejná obchodná spoločnosť

Vzniká ako právnická osoba a má označenie „v.o.s.“ alebo „ver. obch. spol.“.

Prostredníctvom tejto spoločnosti podnikajú:

* minimálne dve osoby pod spoločným obchodným menom, nie je predpísaný kapitálový vklad
* ručia za záväzky spoločnosti spoločne a nerozdielne všetkým svojím majetkom

Návrh na zápis spoločnosti do obchodného registra predpokladajú všetci spoločníci a prikladajú k nemu spoločenskú zmluvu.

## Zisk vo verejnej obchodnej spoločnosti

* vytvorený zisk v spoločnosti sa ako celok nezdaňuje
* zisk sa delí medzi spoločníkov rovnakým dielom, pokiaľ spoločenská zmluva nestanovuje inak
* prípadnú stratu znášajú spoločníci rovnakým dielom

## Orgány spoločnosti

Oprávnenie viesť spoločnosť má podľa Obchodného zákonníka

* každý spoločník, prípadne
* na základe spoločenskej zmluvy sú poverení len niektorí

Každý spoločník má v spoločnosti jeden hlas pokiaľ sa nedohodnú inak.

## Výhody

* jednoduché riadenie
* nie je zákonom predpísaná výška základného imania a ani výška vkladu spoločníka
* osobná zainteresovanosť vlastníkov na riadení

## Nevýhody

* neobmedzené ručenie za záväzky spoločnosti
* kapitálové zdroje sú obmedzené
* vystúpenie spoločníka môže znamenať aj zánik podniku

# B. Komanditná spoločnosť

Označuje sa ako „k.s.“ alebo „kom. spol.“

Je spoločnosť ako právnická osoba, v ktorej:

* jeden alebo viac spoločníkov – **ručia za záväzky spoločnosti do výšky svojho vkladu** zapísaného v obchodnom registri – ***komanditisti*** (s vkladom minimálne 250 €)
* a jeden alebo viac ďalších spoločníkov **ručia celým svojím majetkom** – ***komplementári*** (osobná účasť)

K návrhu na zápis spoločnosti do obchodného registra sa prekladá spoločenská zmluva.

## Zisk v komanditnej spoločnosti

* zisk v spoločnosti sa ako celok nezdaňuje
* delenie zisku je rovným dielom medzi skupinu komplementárov a komanditistov
* v rámci skupiny komplementárov sa zisk delí rovným dielom
* v rámci skupiny komanditistov sa zisk delí podľa výšky splatených kapitálových vkladov
* iné delenie zisku je potrebné zakotviť v spoločenskej zmluve

## Orgány komanditnej spoločnosti

* štatutárnym orgánom (konať v mene spoločnosti) sú všetci komplementári
* komanditisti nie sú štatutárnym orgánom, majú kontrolnú úlohu
* na rozhodovaní sa podieľajú komplementári a komanditisti, každý spoločník má jeden hlas pokiaľ sa nedohodnú inak

## Výhody

* zákon nestanovuje výšku základného imania, len vklady komanditistov
* lepšia dostupnosť k finančným zdrojom
* spojenie prvkov kapitálovej a osobnej účasti

## Nevýhody

* neobmedzené ručenie komplementárov
* zložitosť delenia zisku
* deľba právomocí medzi komplementárov a komanditistov musí byť jasne stanovená

# C. Spoločnosť s ručením obmedzeným

Obchodné meno spoločnosti musí obsahovať označenie „s.r.o.“ alebo „spol. s r.o.“.

Spoločnosť s ručením obmedzeným môže založiť **jedna osoba, najviac 50 spoločníkov**.

Hodnota základného imania **minimálne 5000 € (minimálny vklad jedného spoločníka 750 €)**. Spoločnosť ručí za záväzky do výšky svojho imania.

K návrhu na zápis spoločnosti do obchodného registra sa prikladá.......

## Zisk v spoločnosti

* zisk spoločnosti sa ako celok zdaňuje daňou z príjmu právnických osôb
* zo zisku po zdanení si spoločnosti povinne vytvára rezervný fond
* prípadne odvody do iných fondov, výplata tantiém
* až potom sa určuje suma, ktorá sa rozdelí pre spoločníkov podľa splatených vkladov, prípadne podmienok v spoločenskej zmluve

## Orgány spoločnosti

* najvyšším orgánom je valné zhromaždenie spoločníkov
* ak je jediný spoločník, ten vykonáva pôsobnosť valného zhromaždenia
* štatutárnym orgánom je konateľ, prípadne viac konateľov, oprávnených konať samostatne
* konateľov vymenováva valné zhromaždenie
* kontrolným orgánom je dozorná rada volený valným zhromaždením

## Výhody

* spoločnosť môže založiť aj jednotlivec
* obmedzené ručenie za záväzky, čo znamená majetkom spoločnosti a nesplateným vkladom spoločníka
* nižšia zákonom stanovená výška základného imania
* kvalita a pružnosť riadenia spoločnosti

## Nevýhody

* pri malých spoločnostiach aj menšie kapitálové zdroje
* povinnosť tvoriť rezervný fond, použitie obmedzené v zmysle Obchodného zákonníka

# D. Akciová spoločnosť

Obchodné meno spoločnosti musí obsahovať označenie a.s. alebo akc. spol.

Jej základné imanie je rozvrhnuté na akcie s určitou menovitou hodnotou.

Hodnota základného imania akciovej spoločnosti musí byť aspoň 25 000 €.

Spoločnosť ručí za svoje záväzky celým svojím majetkom, akcionár neručí za záväzky spoločnosti.

## Zisk akciovej spoločnosti

* zisk podlieha dani z príjmu právnických osôb
* zo zisku po zdanení je povinnosť vytvárať rezervný fond
* zvyšná časť zisku sa môže používať na tvorbu ďalších fondov, výplatu tantiém, na investície, dividendy

## Orgány akciovej spoločnosti

* vrcholovým orgánom je valné zhromaždenie
* štatutárnym orgánom je **predstavenstvo**
  + riadi spoločnosť a koná v jej mene
  + volí si svojho predsedu
* kontrolným orgánom je dozorná rada, dohliada:
  + na činnosť predstavenstva
  + na uskutočňovanie podnikateľskej činnosti

## Výhody

* oddelenie vlastníkov od manažmentu
* možnosť získať značné množstvo kapitálu
* ľahší prístup k úverom
* kvalitnejšie riadenie spoločnosti

## Nevýhody

* kapitálové a administratívna náročnosť vzniku spoločnosti
* možnosť konfliktov medzi vlastníkmi a manažérmi

# 3. Osobitné formy podnikov

**Družstvo** – spoločnosť členov, cieľom nie je vytváranie zisku, ale uspokojovanie spoločných záujmov členov družstva

**Štátny podnik**  - zakladateľom je ústredný orgán štátnej správy alebo obec, na zabezpečenie verejno-prospešných záujmov

**Podnik zahraničnej osoby –** zahraničné fyzické a právnické osoby môžu podľa zákona podnikať na území SR v podstate za rovnakých podmienok ako slovenské, zákon môže stanovať ďalšie podmienky