# 16. Objasni podstatu a štruktúru dlhodobého majetku podniku

V podnikovom procese svoju formu nemení a podnik ho môže používať **dlhšie ako jeden rok**:

* Dlhodobý hmotný majetok:
  + budovy, stavby, pozemky, pestovateľské celky bez ohľadu na ich obstarávaciu cenu
  + samostatné hnuteľné veci a ich súbory, ktorých cena je vyššia ako 1700 € a prevádzkovo-technické funkcie dlhšie ako 1 rok
* Dlhodobý nehmotný majetok:
  + práva priemyselného vlastníctva, autorské práva, licencie, patenty, softvér, projekty, výrobné a technologické postupy, marketingové štúdie a všetky výdavky so založením podniku
  + jeho cena je vyššia ako 2400 Eur a doba používania dlhšia ako 1 rok
* Dlhodobý finančný majetok:
  + cenné papiere a vklady v iných podnikoch s dobou držania na jeden rok
  + pôžičky poskytnuté iným subjektom s dobou držania nad jeden rok
  + umelecké diela a zbierky, drahé kovy a nehnuteľnosti za účelom dlhodobého uloženia finančných prostriedkov a obchodovania

# 17. Uveď a objasni spôsoby riešenia krízy v podniku

1. **Konsolidácia**
   * v situácii platobnej neschopnosti podniku; snahou je odhaľovať vnútorné rezervy, ktoré ju spôsobujú, spravidla pri zachovaní doterajšieho predmetu podnikania
   * vypracováva sa konsolidačný program, konsolidácia je za chodu podniku a býva preto náročná.
2. **Sanácia**
   * hľadajú sa možnosti ako prekonať dlhodobo zhoršujúcu sa pozíciu na trhu, pokles tržieb, zisku, ktoré vedú k platobnej neschopnosti
   * vypracováva sa projekt ozdravenia zahrňujúci stratégiu ozdravenia a opatrenia ako menovité a adresné úlohy a ich kontrola, ozdravenia podniku býva dlhodobý proces.
3. **Reštrukturalizácia**
   * zámerom je odstrániť neefektívne produkty a činnosti, ktoré vedú k stratovosti a platobnej neschopnosti podniku
   * vypracováva sa projekt reštrukturalizácie, ktorý zahrňuje rozhodnutia o novej štruktúre aktivít a produktov a tým aj o novej organizačnej štruktúre reštrukturalizovaného podniku.
4. **Predĺženie**
   * osobitný spôsob riešenia zlej hospodárskej situácie a odvrátenia zániku podniku
   * podnik na ochranu pred veriteľmi potrebuje získať záruky od štátu, že v rámci zákonnej lehoty (predĺženia) môže riešiť zlú hospodársku situáciu bez toho, aby veritelia uvalili na podnik konkurz.

# 18. Uveď a objasni podstatu a význam druhového členenia nákladov

**Druhové členenie:**

* zoskupovanie nákladov do ekonomicky rovnorodých druhov podľa produkčných faktorov, vypovedá o tom, čo bolo spotrebované
* používa sa v účtovníctve, vo výkaze ziskov a strát

**Základné nákladové druhy:**

* materiálové náklady (suroviny, materiál, energie)
* služby (opravy a udržovanie, cestovné)
* osobné náklady (mzdové, náklady na sociálne zabezpečenie)
* iné náklady na hospodársku činnosť (odpisy dlhodobého majetku, manká a škody, daň z nehnuteľností, poplatky)
* finančné náklady (nákladové úroky, kurzové straty)
* mimoriadne náklady (tvorba rezerv)

# 19. Uveď a objasni štýly vedenia na základe manažérskej mriežky

Na základe výskumov dva typy správania:

* Správanie orientované na výrobu – úlohy, technickú stránku, ľudia ako prostriedok na dosiahnutie cieľa = vedie skôr k nižšej spokojnosti a produktivite
* Správanie orientované na pracovníkov – dobré medziľudské vzťahy, dôvera, záujem o potreby ľudí = skôr k vyššej spokojnosti a produktivite

Manažérska mriežka vychádza z orientácie vedúceho na ľudí a na výsledky a skúma päť základných štýlov – spôsobov v správaní vedúceho

Country club

1,9

Team club

9,9

Neefektívny štýl 1.1

Autoritatívny

štýl 9,1

Stredná cesta 5,5

**ORIENTÁCIA NA VÝSLEDKY**

1

9

**ORIENTÁCIA NA ĽUDÍ**

1

9

(1. 1) Neefektívny manažment - nezáujem o ľudí, úlohy, minimálne úsilie, necháva sa veciam voľný priebeh

(9.1) Autoritatívny manažment - priame riadenie a kontrola úloh, malá pozornosť očakávaniam ľudí

(1.9) Manažment vidieckeho klubu - primárna pozornosť ľuďom, ústretovosť, priateľská atmosféra, malá pozornosť plneniu úloh, pohodlné pracovné tempo

(5.5) Manažment strednej cesty - kompromis, umiernený prístup vedie k zotrvaniu na súčasných pozíciách

(9.9) Tímový manažment - spojiť plnenie úloh a cieľov s požiadavkami ľudí, na dôvere, angažovanosti ľudí, zdieľaní spoločného zámeru a hodnôt

# 20. Charakterizuj podstatu, postup a výsledky skúmania externého prostredia

**Externé prostredie:**

* globálne prostredie (makroprostredie) – trendy politické, ekonomické, sociálne, technologické
* konkurenčné prostredie (odvetvové) – konkurenčné sily ako zákazníci, dodávatelia, súčasní i potenciálni konkurenti, substitučné produkty

**Skúmanie externého prostredia:**

* všeobecná charakteristika externého prostredia
* skúmanie trendov globálneho prostredia a ich vplyvu na organizáciu
* odvetvová analýza konkurenčného prostredia
* hodnotenie výsledkov analýzy
  + nových príležitostí (opportunities)
  + možných ohrození z okolia (threats)

**Metódy skúmania externého prostredia:**

* Analýza PEST - skúma trendy vo vývoji makroprostredia na základe pôsobenia faktorov
  + **Ekonomické faktory** – HDP, úrokové miery, inflácia, nezamestnanosť, vývoj krížových kurzov, dane
  + **Politicko-právne faktory** – stabilita vlády, zákonov, sociálna politika, regulačné opatrenia vlády
  + **Sociálne faktory** – demografický vývoj, životná úroveň, vzdelanosť, životný štýl a hodnoty
  + **Technologické faktory** – technologické trendy, výdavky na výskum, vládna podpora výskumu
* Porterova analýza (Porterov model piatich síl) - skúma päť síl ovplyvňujúcich konkurenčné prostredie v odvetví:
* **súčasní konkurenti v odvetví** – stupeň súťaže medzi podnikmi umiestnenými v odvetví
* **potenciálni konkurenti** – riziko vstupu nových konkurentov
* **kupujúci** – obchodná sila kupujúcich
* **dodávatelia** – obchodná sila dodávateľov
* **substitučné produkty** – hrozba substitučných výrobkov a služieb